《别汤伯纪》
宋代·朱复之

停云思何长，伐木梦苦短。
飘摇乘风来，倏霍搏沙散。
匪今我独黯，自昔客屡叹。
之子曷云戾，微阳逼候炭。
囚山对线景，汲井共清盥。
玉露泚金茎，水泉流藻翰。
方竹桂芳袭，未觉枳栖远。
仰天镜其团，一驰弓向半。
书堂渴吾伊，伫立了瑟僩。
子如飞鸿渐，我如禁门键。
天寒柳无枝，指直不得挽。
归来玩题墨，寂寂眯双眼。

作者简介：建宁建安人，字几仲，号湛庐。以迪功郎知婺源县，有惠政。理宗端平中尝充使北使展谒八陵。后除军器监主簿，兼权知惠州。